సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
​ కోహ్లి ఔట్.. ఛేదనలో భారత్ తడబాటు
దక్షిణాఫ్రికాతో కేప్‌ టౌన్ వేదికగా జరుగుతున్న తొలి టెస్టులో 208 పరుగుల లక్ష్య ఛేదనకి దిగిన భారత్ జట్టు తడబడుతోంది.
TNN | Updated:
Jan 8, 2018, 06:37PM IST
దక్షిణాఫ్రికాతో కేప్&zwnj; టౌన్ వేదికగా జరుగుతున్న తొలి టెస్టులో 208 పరుగుల లక్ష్య ఛేదనకి దిగిన భారత్ జట్టు తడబడుతోంది. జట్టు స్కోరు 30 వద్దే వరుస ఓవర్లలో శిఖర్ ధావన్ (16), మురళీ విజయ్ (13) ఔటవగా.. అనంతరం వచ్చిన చతేశ్వర్ పుజారా (4), విరాట్ కోహ్లి (28), రోహిత్ శర్మ (10) నిరాశపరిచారు. దీంతో భారత్ జట్టు ప్రస్తుతం 76/5తో పీకల్లోతు కష్టాల్లో నిలిచింది. టీమిండియా విజయానికి ఇంకా 132 పరుగులు చేయాల్సి ఉండగా.. చేతిలో ఐదు వికెట్లు మాత్రమే ఉన్నాయి.
దక్షిణాఫ్రికా ఫాస్ట్ బౌలర్ డేల్ స్టెయిన్ గాయం కారణంగా రెండో ఇన్నింగ్స్&zwnj;లో బౌలింగ్ చేయడం లేదు. దీంతో ముగ్గురు పేసర్లతోనే బరిలోకి దిగిన ఆ జట్టు క్రమం తప్పకుండా భారత్ వికెట్లని పడగొడుతోంది. ముఖ్యంగా ఫిలాండర్ మురళీ విజయ్, కోహ్లితో పాటు రోహిత్ శర్మ&zwnj;లను బోల్తా కొట్టించి మ్యాచ్&zwnj;ని మలుపుతిప్పాడు.